ตำรวจไซเบอร์ แนะวิธีป้องกันถูกหักเงินไม่รู้ตัวจากการผูกบัญชีธนาคารกับแอปซื้อสินค้าออนไลน์
พ.ต.อ.กฤษณะ พัฒนเจริญ โฆษกกองบัญชาการตำรวจสืบสวนสอบสวนอาชญากรรมทางเทคโนโลยี(บช.สอท.) แจ้งเตือนแนวทางป้องกันแก่ประชาชน กรณีที่ผูกบัญชีธนาคาร หรือบัตรอิเล็กทรอนิกส์ ไว้กับแอปพลิเคชันต่างๆ แต่กลับถูกหักเงินออกไปโดยไม่ทราบสาเหตุเป็นจำนวนหลายหมื่นบาทคือ หลีกเลี่ยงการให้หักเงินในบัญชีธนาคารอัตโนมัติ ใช้วิธีเก็บเงินปลายทาง หรือชำระสินค้าผ่าน QR code แทน บัญชีธนาคารที่ผูกไว้กับแอปพลิเคชันซื้อสินค้าออนไลน์ควรมีจำนวนเงินไม่มาก หลีกเลี่ยงการกดลิงก์ หรือติดตั้งแอปพลิเคชันที่ไม่รู้จัก  ตั้งค่าการแจ้งเตือนการทำรายการบัญชีธนาคารผ่านข้อความสั้น (SMS) หรือแอปพลิเคชันไลน์ (Line)  เลี่ยงการทำธุรกรรมออนไลน์ที่ไม่น่าเชื่อถือ ที่ต้องกรอกข้อมูลเลขด้านหน้าบัตร และรหัส 3 ตัวหลังบัตร(CVV), หากต้องการเข้าไปที่เว็บไซต์ใด ให้พิมพ์ชื่อเว็บไซต์ด้วยตัวเอง ควรนำแผ่นสติ๊กเกอร์ทึบแสงปิดรหัส 3 ตัวด้านหลังบัตร (CVV) หรือจำรหัส 3 ตัวดังกล่าวเก็บเอาไว้ แล้วใช้กระดาษทรายลบตัวเลขรหัสดังกล่าวออกจากด้านหลังบัตร หากพบสิ่งผิดปกติของบัญชีธนาคาร บัตรเครดิต ให้แจ้งไปยังธนาคารเพื่ออายัดบัตรและปฏิเสธการชำระเงินค่าบริการทางออนไลน์